от член 2, параграф 1, трета алинея от Регламент за изпълнение (ЕС) No 480/2012 заявления за лицензии за внос на натрошен ориз в рамките на квота 09.4079 се подават за 2013 г. най-късно до петък, 6 декември 2013 г., 13:00 ч. брюкселско време.
 Член 3
 Захар
 Чрез дерогация от член 4, параграф 1 от Регламент (ЕО) No 828/2009 заявления за лицензии за внос на захарни продукти в рамките на квоти 09.4221, 09.4231 и 09.4241 до 09.4247 не могат да се подават от петък, 13 декември 2013 г., 13:00 ч. брюкселско време до петък, 27 декември 2013 г., 13:00 ч. брюкселско време.
 Член 4
 Маслиново масло
 Чрез дерогация от член 3, параграф 3 от Регламент (ЕО) No 1918/2006 лицензиите за внос на маслиново масло, за които заявленията са подадени през периодите, посочени в приложение I към настоящия регламент, се издават на съответните дати, указани в него, при условията на мерките, приети съгласно член 7, параграф 2 от Регламент (ЕО) No 1301/2006 на Комисията (18).
 Член 5
 Извънквотни захар и изоглюкоза
 Чрез дерогация от член 7г, параграф 1 от Регламент (ЕО) No 951/2006 лицензиите за износ на извънквотни захар и изоглюкоза, за които заявленията са подадени през периодите, посочени в приложение II към настоящия регламент, се издават на съответните дати, указани в него, като се вземат предвид приложимите специфични мерки, предвидени в член 9, параграфи 1 и 2 от Регламент (ЕО) No 951/2006, предприети преди въпросните дати на издаване.
 Член 6
 Лицензии за износ с възстановяване по отношение на свинското месо, говеждото и телешкото месо, яйцата и птичето месо
 Чрез дерогация от член 3, параграф 3 от Регламент (ЕО) No 1518/2003, от член 12, параграф 1, втора алинея от Регламент (ЕО) No 382/2008, член 3, параграф 3 от Регламент (ЕС) No 1178/2010 и член 3, параграф 3 от Регламент (ЕС) No 90/2011 лицензиите за износ, заявленията за които са подадени през периодите, посочени в приложение III към настоящия регламент, се издават на съответните дати, указани в него, като се вземат предвид приложимите специфични мерки, предвидени в член 3, параграфи 4 и 4а от Регламент (ЕО) No 1518/2003, член 12, параграфи 2 и 3 от Регламент (ЕО) No 382/2008, член 3, параграфи 4 и 5 от Регламент (ЕС) No 1178/2010 и член 3, параграфи 4 и 5 от Регламент (ЕС) No 90/2011, предприети преди въпросните дати на издаване.
 Член 7
 Оферти за изкупуване на мека пшеница по фиксирана цена при публична интервенция
 Чрез дерогация от член 14, параграф 1, втора алинея от Регламент (ЕС) No 1272/2009 за офертите за изкупуване на мека пшеница, подадени през периодите, посочени в приложение IV към настоящия регламент, срокът, в който Комисията взема решение относно нотификациите, предвидени в член 13, параграф 2, буква б) и член 13, параграф 3 от Регламент (ЕС) No 1272/2009, изтича на указаната в посоченото приложение дата.
 Член 8
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Неговият срок на действие изтича на 10 януари 2014 г.
 Настоящият регламент е